open-index/open-wikipedia-markdown huggingface dataset:
Γκιγιώμ Κορνέλις βαν Μπέβερλοο

thumb|''Γάτα'' του Κορνέιγ
Ο **Γκιγιώμ Κορνέλις βαν Μπέβερλοο** (*Guillaume Cornelis van Beverloo*, 3 Ιουλίου 1922 - 5 Σεπτεμβρίου 2010), γνωστός με το ψευδώνυμο **Κορνέιγ** (*Corneille*), ήταν Ολλανδός ζωγράφος και χαράκτης, που γεννήθηκε στη Λιέγη του Βελγίου στις 3 Ιουλίου 1922.

## Βιογραφία
Ο Κορνέιγ σπούδασε ζωγραφική στην Ακαδημία Τέχνης του Άμστερνταμ. Είναι ένας από τους συνιδρυτές του πρωτοποριακού κινήματος *[[COBRA|Κόμπρα]]* (COBRA), που αναπτύχθηκε από μια ομάδα εξπρεσιονιστών ζωγράφων, μεταξύ των οποίων ήταν και οι Ολλανδοί ζωγράφοι Κάρελ Άππελ (*Karel Appel*, 1921 - 2006) και Κόνσταντ Νιουβενχάους (*Constant Nieuwenhuis*, 1920 - 2005).

## Επιρροές
Ο Κορνέιγ επηρεάστηκε σημαντικά από την πρωτόγονη αφρικανική τέχνη. Ένα μεγάλο μέρος της θεματικής των έργων του είναι γυμνές γυναικείες φιγούρες μαζί με γάτες ή πτηνά, όπως π. χ. *Γυναίκα με γάτα σ' ένα χαρούμενο καλοκαίρι*, *Παραδομένη στο Καλοκαίρι*, *Ξαπλωμένη οδαλίσκη μ' ένα πουλί* (1972).

## Το τέλος
Ο Κορνέιγ πέθανε στο Παρίσι στις 5 Σεπτεμβρίου του 2010.

## Παραπομπές


## Πηγές
* "AZART": *Comprendre le Mouvement COBRA*, Hors-serie No 13, Paris, 2008.

Κατηγορία:Ολλανδοί ζωγράφοι
Κατηγορία:Ολλανδοί χαράκτες
Η Αξία (εφημερίδα)

Με τον έναρθρο κεφαλαιογράμματο τίτλο "Η ΑΞΙΑ" φέρεται ελληνική εβδομαδιαία εφημερίδα πανελλαδικής κυκλοφορίας.

Πρόκειται για πολυσέλιδη οικονομική και πολιτική εφημερίδα που διανέμεται κάθε Σαββατοκύριακο. Ένα μεγάλο μέρος της ύλης της ασχολείται με δημοσιονομικά θέματα, με εκτενείς αναφορές και αναλύσεις  για το ελληνικό και τα διεθνή χρηματιστήρια. 
Σε κάθε φύλλο της περιλαμβάνει επιμέρους ένθετα με τον τίτλο ΑΠΟΨΗ με πολιτική και γεωπολιτική ενημέρωση, καθώς και άλλα ένθετα  που αφορούν εικαστικά (art), άθληση (match), κ.ά. 
Στις 5 Φεβρουαρίου 2017 η εφημερίδα μετονομάστηκε σε Axia news. Η εφημερίδα κυκλοφορούσε από τις 28 Οκτωβρίου 2016 σε μικρό σχήμα ενώ μέχρι τότε κυκλοφορούσε σε μεσαίο σχήμα. Από τις 6 Μαΐου 2017 επανήλθε στο μεσαίο σχήμα. Μία εβδομάδα μετά ξεκίνησε να κυκλοφορεί και με προσφορές.

Έδρα της εφημερίδας είναι η Αθήνα, στην οδό 3ης Σεπτεμβρίου. Εκδότης – Διευθυντής της εφημερίδας είναι ο Αντώνης Πίκουλας.

Κατηγορία:Εφημερίδες στην ελληνική γλώσσα
Κατηγορία:Εβδομαδιαίες εφημερίδες
Κατηγορία:Οικονομικές εφημερίδες και περιοδικά
Σπέισγουοτς

Το **Σπέισγουoτς** (**Spacewatch**) είναι ένα  πρόγραμμα στο Πανεπιστήμιο της Αριζόνα για την μελέτη των μικρών πλανητών, καθώς και των κομητών και των αστεροειδών. Ο επικεφαλής είναι ο Δρ.  Ρόμπερτ ΜακΜίλαν. Στο πρόγραμμα αποδίδεται η εύρεση ενός δορυφόρου του Δία, με όνομα Καλλιρρόη.

Μερικές από τις αξιοσημείωτες ανακαλύψεις του Σπέισγουοτς είναι οι εξής μικροί πλανήτες: 60558 Έχεκλος, 5145 Φόλος, 20000 Βαρούνα, 9965 GNU, 1998 KY26, (35396) 1997 XF 11, (48639) 1995 TL8, καθώς και ο κομήτης 125P/Spacewatch.

## Μερικές ανακαλύψεις

Κατηγορία:Εξερεύνηση του διαστήματος
Κατηγορία:Πλανητική Επιστήμη
Ροζάλα της Λομβαρδίας

Η **Ροζάλα της Λομβαρδίας** (*Rozala d'Ivrea*, 952 – 26 Ιανουαρίου 1003) ήταν κόμισσα της Φλάνδρας (968 - 987) και βασίλισσα των Φράγκων (988 - 996).

## Βιογραφία
Η Ροζάλα κόρη του βασιλιά της Ιταλίας Βερεγγαρίου Β΄  έβδομης γενιάς απογόνου του Καρλομάγνου και της Βίλλας της Τοσκάνης, κόρης του Μπόζο μαργράβου της Τοσκάνης. Παντρεύτηκε στον πρώτο της γάμο τον Αρνούλφο Β΄ της Φλάνδρας. Με τον πρόωρο θάνατο του έγινε αντιβασίλισσα της Φλάνδρας ως κηδεμόνας του ανήλικου γιου της Βαλδουίνου (987).

Στις 1 Απριλίου του 988, παντρεύτηκε σε δεύτερο γάμο τον πολύ νεώτερο της μετέπειτα βασιλιά της Γαλλίας Ροβέρτο Β΄ τον Ευλαβή (1 Απριλίου 988) ύστερα από απαίτηση του ίδιου του πατέρα του Ούγου Καπέτου ο οποίος ήθελε σαν προίκα το Μοντρέγ και το Πονθιέ χωρίς να θέλει τον γάμο ούτε η ίδια. Αμέσως μετά τον θάνατο του πεθερού της Ούγου Καπέτου (996) ο γιος του και δεύτερος σύζυγος της Ροβέρτος Β΄ χώρισε την Ροζάλα με την αιτιολογία ότι ήταν πολύ μεγάλη σε ηλικία για να του κάνει απογόνους, και παντρεύτηκε σε δεύτερο γάμο του την Βέρθη της Βουργουνδίας  την οποία επίσης αναγκάστηκε να χωρίσει αργότερα (1000) λόγω της κατακραυγής της εκκλησίας επειδή ήταν συγγενείς. Επιπλέον δεν του έκανε ούτε και η Μπέρθα απογόνους, τελικά παντρεύτηκε σε τρίτο του γάμο την Κωνσταντία της Αρλ με την οποία απέκτησε 7 παιδιά.

Η Ροζάλα μετά το διαζύγιο της με τον Ροβέρτο Β΄ επέστρεψε στην Φλάνδρα όπου και πέθανε, αλλά ο Ροβέρτος Β΄ εξακολουθούσε να έχει υπό την κατοχή του την προίκα που πήρε από τον γάμο τους.

## Οικογένεια

Με τον πρώτο της σύζυγο Αρνούλφο Β΄ της Φλάνδρας παιδιά της ήταν :
* Βαλδουίνος Δ' της Φλάνδρας 
* Εύδης του Καμπραί
* Ματθίλδη (απεβ. το 995)

## Πρόγονοι


## Παραπομπές
 		


## Πηγές

*Detlev Schwennicke, Europäische Stammtafeln: Stammtafeln zur Geschichte der Europäischen Staaten, Neue Folge, Band II (Marburg, Germany: J. A. Stargardt, 1984)
*Andrzej Poppe, 'The Political Background to the Baptism of Rus': Byzantine-Russian Relations between 986-89', Dumbarton Oaks Papers, Vol. 30, (1976)
*Vasiliev, Aleksandr Aleksandrovich (1951). Hugh Capet of France and Byzantium. Dumbarton Oaks Papers. 6. Dumbarton Oaks, Trustees for Harvard University.

## Εξωτερικοί σύνδεσμοι

* ΓΕΝΕΑΛΟΓΙΑ ΤΩΝ ΚΟΜΗΤΩΝ ΤΗΣ ΦΛΑΝΔΡΑΣ

Κατηγορία:Βασίλισσες και Αυτοκράτειρες της Γαλλίας
Κατηγορία:Κόμισσες της Φλάνδρας
Κατηγορία:Φράγκοι ευγενείς
Κατηγορία:Αποκηρυγμένες βασίλισσες
Κατηγορία:Οίκος της Ιβρέας
Κατηγορία:Σύζυγοι των βασιλέων των Φράγκων
Ευκλείδης (αποσαφήνιση)

Εκτός από τον μεγάλο αρχαίο Έλληνα μαθηματικό Ευκλείδη,  με το ελληνικό όνομα **Ευκλείδης** μπορεί να αναφέρονται και τα εξής:

## Πρόσωπα
### Αρχαιότητα
* Ευκλείδης ο Μεγαρικός, αρχαίος σωκρατικός φιλόσοφος από τα Μέγαρα, που έζησε γύρω στο 450-380 π.Χ. 
* Ευκλείδης (γλύπτης) (4ος αι. π.Χ.), Αθηναίος αγαλματοποιός
* Ευκλείδης (άρχοντας) (περ. 400 π.Χ.), Αθηναίος άρχοντας

### Νεότερη εποχή
* Ιωάννης Ευκλείδης (1850-1920), νομομαθής
* Σπυρίδων Ευκλείδης (1848-1918), αρεοπαγίτης, αδελφός του προηγούμενου

## Γεωγραφία και αστρονομία
* Γιούκλιντ (= Ευκλείδης), πόλη στο Οχάιο των ΗΠΑ, προάστιο του Κλήβελαντ
* Ευκλείδης (κρατήρας), λαμπρός κρατήρας της Σελήνης
* 4354 Ευκλείδης (Euclides), αστεροειδής που ανακαλύφθηκε το 1960

Κατηγορία:Αποσαφηνίσεις ονομάτων
Πολιτικό φάσμα

μικρογραφία|400px|Μια από τις διάφορες εκδοχές διδιάστατης απεικόνισης του πολιτικού φάσματος. Κάθετος άξονας ΙΣΟΤΗΤΑ, οριζόντιος άξονας ΕΛΕΥΘΕΡΙΑ. Διαγώνια βρίσκεται ο άξονας ΑΡΙΣΤΕΡΑ-ΔΕΞΙΑ.
[μικρογραφία|660x660px|Μια δεύτερη εκδοχή του πολιτικού φάσματος η οποία βασίζεται στη [θεωρία των πετάλων]]
**Πολιτικό φάσμα** είναι ο τρόπος με τον οποίο απεικονίζεται το σύνολο των πολιτικών πεποιθήσεων, τοποθετώντας τις σε ένα διάγραμμα ενός ή περισσότερων αξόνων, που συμβολίζουν ανεξάρτητες πολιτικές μεταβλητές. Η πιο συνηθισμένη μέθοδος είναι ο οριζόντιος άξονας (δεξιά-αριστερά), εμπνευσμένος από τον τρόπο διανομής εδρών κατά την Γαλλική Επανάσταση. Σύμφωνα με αυτή την λογική δύο διαστάσεων, ο Κομμουνισμός και ο Σοσιαλισμός παραδοσιακά τοποθετούνται κοντά στο αριστερό άκρο, σε αντίθεση με τον Φασισμό και τον Συντηρητισμό στο δεξιό. Ο όρος Φιλελευθερισμός (liberalism), καθώς χρησιμοποιήθηκε ιστορικά με διάφορες σημασίες που αντιστοιχούν άλλοτε σε αριστερές (ή/και προοδευτικές/ριζοσπαστικές) και άλλοτε σε δεξιές (ή/και συντηρητικές) πεποιθήσεις, τοποθετείται συνήθως συνοδευόμενος από επιπλέον προσδιορισμό («κοινωνικός φιλελευθερισμός», «συντηρητικός φιλελευθερισμός», κ.ο.κ.).

Ερευνητές έχουν τονίσει ότι ο οριζόντιος άξονας είναι συχνά ανεπαρκής για να απεικονίσει σωστά το σύνολο των πολιτικών πεποιθήσεων και συχνά εμπεριέχεται και επιπρόσθετος κάθετος άξονας. Με αυτή τη λογική, σε ένα φάσμα δύο διαστάσεων, υπάρχει μεγαλύτερη ευχέρεια επιλογής θέσεων καθώς υπολογίζονται και οι θέσεις κάθε πολιτικής παράταξης σε επί μέρους θέματα, όπως η οικονομία και η κοινωνική πρόνοια.

## Πηγές
* Yves Meny: *Συγκριτική Πολιτική*, Εκδόσεις Παπαζήση


Φασμα
WNBA

Το **Women's National Basketball Association** (**WNBA**) είναι η διοργανώτρια αρχή του ομώνυμου επαγγελματικού πρωταθλήματος καλαθοσφαίρισης γυναικών στις ΗΠΑ. Απαρτίζεται σήμερα από 13 συνολικά ομάδες. Συστάθηκε στις 24 Απριλίου 1996 ως η αντίστοιχη γυναικεία οργάνωση του NBA. Η κανονική περίοδος διεξάγεται από τον Μάιο έως τον Αύγουστο και τα πλέι οφ από τέλη Αυγούστου ως και Σεπτέμβριο.

Τον Μάρτιο του 2014, η WNBA και οι παίκτριες υπέγραψαν μια νέα συμφωνία οκταετούς διάρκειας, με βάση την οποία ο αριθμός των παικτριών ανά ομάδα αυξήθηκε στις 12.

## Τελικοί του WNBA
Διεξάγονται κάθε χρόνο.

## Δείτε επίσης
* NBA

## Παραπομπές


## Εξωτερικοί σύνδεσμοι

* Στατιστικά του WNBA στο Basketball-Reference.com 
* Επίσημος ιστότοπος
*  
* 
* 
* 
* 

Κατηγορία:Καλαθοσφαίριση στις Ηνωμένες Πολιτείες Αμερικής
Βιτάλι Γκίνζμπουργκ

Ο **Βιτάλι Γκίνζμπουργκ** (, 4 Οκτωβρίου 1916 – 8 Νοεμβρίου 2009) ήταν Ρώσος θεωρητικός φυσικός. Βραβεύτηκε με Νόμπελ Φυσικής το 2003 και ήταν μέλος της Ρωσικής Ακαδημίας Επιστημών. Είναι από τους «πατέρες» της σοβιετικής βόμβας υδρογόνου. Ήταν δηλωμένος άθεος.

## Βιογραφία
Γεννήθηκε στη Μόσχα στις 4 Οκτωβρίου 1916 από εβραϊκή οικογένεια και αποφοίτησε από το τμήμα Φυσικής του Κρατικού Πανεπιστημίου της Μόσχας το 1938. 
Ανέπτυξε μερικώς πολλές θεωρίες, όπως τη φαινομενολογική θεωρία της υπεραγωγιμότητας, τη θεωρία Γκίνζπουργκ-Λαντάου, το 1950 (μαζί με τον Λεβ Λαντάου) και τη θεωρία για την προέλευση της κοσμικής ακτινοβολίας, μεταξύ άλλων.

Υπήρξε αρχισυντάκτης του επιστημονικού περιοδικού *Uspekhi Fizicheskikh Nauk*. Το 1968 ίδρυσε το τμήμα προβλημάτων αστροφυσικής και φυσικής στο Ινστιτούτο Τεχνολογίας και Φυσικής στη Μόσχα.

Έγινε γνωστός ως πολέμιος του αντισημιτισμού και υποστηρικτής του Ισραήλ. Έγραψε πολλά έργα, υποστηριζόμενος την αθεΐα. 

Πέθανε από ανακοπή της καρδιάς στη Μόσχα, στις 8 Νοεμβρίου του 2009. 

## Βραβεία και διακρίσεις
* Κρατικό Βραβείο ΕΣΣΔ το 1953
* Βραβείο Λένιν το 1966
* Χρυσό Μετάλλιο της Βασιλικής Αστρονομικής Εταιρείας το 1991
* Βραβείο Γουλφ το 1994/5
* Χρυσό Μετάλλιο Λομονόσοφ το 1995
* Νόμπελ Φυσικής το 2003, από κοινού με τους Αλεξέι Α. Αμπρικόσοφ και Άντονυ Τζέιμς Λέγκετ.

## Παραπομπές


## Εξωτερικοί σύνδεσμοι

* Vitaly L. Ginzburg , Αυτοβιογραφία στα αγγλικά στο Nobelprize.org
* Ιστοσελίδα
* Curriculum Vitae
*  Βιογραφία
*  Νεκρολογία

Κατηγορία:Σοβιετικοί φυσικοί
Κατηγορία:Κάτοχοι του Βραβείου Ειρήνης Λένιν
Κατηγορία:Βραβευμένοι με Νόμπελ Φυσικής
Κατηγορία:Ρωσοεβραίοι
Κατηγορία:Ρώσοι νομπελίστες
Κατηγορία:Μέλη της Ρωσικής Ακαδημίας Επιστημών
Κατηγορία:Νικητές βραβείου Λένιν
Καμπούν Μούτο

Ο **Καμπούν Μούτο** (,Mutō Kabun) ήταν πολιτικός της Ιαπωνίας. Υπηρέτησε για βραχύβιο χρονικό διάστημα ως υπουργός εξωτερικών, το 1993.
## Βιογραφία
Γεννήθηκε στην Κακαμιγκαχάρα της περιφέρειας Γκίφου στις 18 Νοεμβρίου του 1926. Σπούδασε στο πανεπιστήμιο του Κιότο. Εν συνεχεία εξελέγη μέλος της Βουλής των Αντιπροσώπων.

Ίδρυσε και διηύθυνε μια ερευνητική ομάδα για τις μειονότητες για λογαριασμό της κυβέρνησης της Ιαπωνίας. Το 1993 αντικατέστησε το Μίκιο Γουατανάμπε ως επικεφαλής στο υπουργείο εξωτερικών.

Μετά τη σύντομη θητεία του στο υπουργείο εξωτερικών, ο Μούτο ανέλαβε θέσεις στο υπουργείο διεθνούς εμπορίου και βιομηχανίας. Αποσύρθηκε από την πολιτική το 2005.

Τα τελευταία χρόνια της ζωής του υπέφερε από καρκίνο του παγκρέατος. Απεβίωσε σε νοσοκομείο του Τόκιο στις 4 Νοεμβρίου του 2009, σε ηλικία 82 ετών.
## Παραπομπές


Κατηγορία:Ιάπωνες πολιτικοί
Μανουέλ Σολίς

Ο **Μανουέλ Σολίς Πάλμα** (Manuel Solís Palma) ήταν πολιτικός του Παναμά. Υπηρέτησε ως υπηρεσιακός πρόεδρος από το 1988 ως το 1989. Ανήκε στο Δημοκρατικό Επαναστατικό Κόμμα (PRD). 

## Καριέρα
Γεννήθηκε στην επαρχία Λος Σάντος, στις 3 Δεκεμβρίου του 1917. Έγινε πρόεδρος της χώρας του στις 26 Φεβρουαρίου του 1988 διαδεχόμενος τον Έρικ Αρτούρο Ντελβάγιε. Διατηρήθηκε στο προεδρικό αξίωμα ως την 1η Σεπτεμβρίου του 1989, οπότε ορκίστηκε πρόεδρος ο Φρανσίσκο Ροδρίγκες. Ο Σολίς υπηρέτησε επίσης ως υπουργός παιδείας κατά την προεδρία του Μαρτίν Τορρίχος.Απεβίωσε από πνευμονικό οίδημα στις 6 Νοεμβρίου του 2009.

## Τι ωραία με τον Mickey-ο παρέα
Τι ωραία με τον Mickey-ο παρέα

## Αναφορές
* Νεκρολογία 
* Νεκρολογία στο AP

Σολις
Βοίον

Το **Βοίον** ή (Βόιον) ήταν μία από τις τέσσερις πόλεις που ίδρυσαν οι Δωριείς στην περιοχή της σημερινής κοιλάδας της Γραβίας, και αποτέλεσαν την Δωρική Τετράπολη. Η πόλη ήταν χτισμένη στην κοιλάδα της Γραβιάς, στην περιοχή του σημερινού χωριού Μαριολάτα, κοντά στο οποίο σώζονται ερείπια αρχαίας πόλης. Αν και δεν είναι εξακριβωμένο οι περισσότεροι αρχαιολόγοι θεωρούν πως τα ερείπια αυτά, αντιστοιχούν στην αρχαία πόλη Βοίον.

## Εξωτερικοί Σύνδεσμοι
*Υπουργείο πολιτισμού, η αρχαία Δωρίδα 
*Νομαρχία Φωκίδας, ερείπια της πόλης Βοίον 

Κατηγορία:Πόλεις της αρχαίας Δωρίδας
Ελάτη Λευκάδας

Η **Ελάτη** (ή αλλιώς **Σταυρωτά**) είναι το ψηλότερο βουνό της Λευκάδας με μέγιστο υψόμετρο 1.184 μέτρα. Είναι το 2ο ψηλότερο βουνό των Επτανήσων μετά τον Αίνο της Κεφαλονιάς.  Καλύπτει το μεγαλύτερο τμήμα του νησιού. Η κορυφή της Ελάτης βρίσκεται νότια του χωριού Εγκλουβή. Το βουνό καλύπτεται στο μεγαλύτερο μέρος του από πλούσια βλάστηση. Σε χαμηλότερα υψόμετρα κυριαρχούν οι ελιές και τα κυπαρίσσια. Ο γερμανός αρχαιολόγος Βίλελμ Ντέρπφελντ, που υποστήριζε πως η ομηρική Ιθάκη αντιστοιχεί στη σημερινή Λευκάδα, θεωρούσε πως το όρος Νήριτος που αναφέρεται στην Οδύσσεια είναι η Ελάτη.

## Εξωτερικοί Σύνδεσμοι
*Δήμος Καρυάς Λευκάδας, Γεωγραφικά στοιχέια
*Η Ελάτη στον χάρτη

Κατηγορία:Βουνά των νησιών του Ιονίου
38628 Χουγιά

38628 Χουγιά 


Ανακάλυψη

Ανακαλύφθηκε από I. Ferrin

Ανακαλύφθηκε στις 13 Μαρτίου 2000

Χαρακτηριστικά τροχιάς

Αφήλιο 50,065 AU

Περιήλιο 28,532 AU

Ημιάξονας τροχιάς 39,298 AU

Εκκεντρότητα 0,2740

Περίοδος περιφοράς 89.982 ημέρες  (246,4 χρόνια)

Κλίση 15,475° ως προς την Εκλειπτική 

Μήκος του ανερχόμενου σημείου 169,3° 

Όρισμα του περιηλίου 67,66° 

Δορυφόροι 1 

Φυσικά Χαρακτηριστικά

 Διαστάσεις 458 ±9 km 

Λευκαύγεια 0,083 ±0,004 

Φαινόμενο μέγεθος19,3 

Αστρονομική περίοδος περιστροφής 13,5 h 

Απόλυτο μέγεθος 4,7 5,14, 5,0 




Ο **38628 Χουγιά** ή **2000 EB<sub>173</sub>** είναι ένα μεταποσειδώνιο αντικείμενο, το οποίο έχει την ίδια τροχιά με τον Πλούτωνα με διάμετρο περίπου 450 χιλιόμετρα και είναι υποψήφιος πλανήτης νάνος. Ανακαλύφθηκε τις 10 Μαρτίου 2000. Πήρε το όνομά του από τον θεό του Κάτω Κόσμου των Ινδιάνων Γουαϋούου της Βενεζουέλας, ο οποίος συνδέεται με τη βροχή και τον χειμώνα και ζει πέρα από τον Ήλιο.

## Φυσικά χαρακτηριστικά
μικρογραφία|αριστερά|170px
Ο Χουγιά είναι μετρίως κόκκινο (φάσμα: BV=0,95, VR=0,47, BR=1,54) και στην επιφάνειά του υπάρχουν θολίνες (περιοχές με οργανικές ενώσεις), στις οποίες οφείλει το χρώμα του. Υπολογίζεται με βάση κάποιες αποσπασματικές φασματικές παρατηρήσεις ότι έχει περίοδο περιστροφής 13,5 ώρες. Στα πλαίσια του προγράμματος TNOs are Cool: A survey of the trans-Neptunian region, ο Χουγιά ήταν ένα από τα αντικείμενα που επιλέχθηκε για να παρατηρηθεί από το διαστημικό τηλεσκόπιο Χέρσελ. Με βάση τέσσερις διαφορετικές μετρήσεις που έγιναν υπολογίστηκε ότι ο Χουγιά έχει διάμετρο περίπου 438 ± 25 χιλιόμετρα. Μια μετέπειτα μελέτη συνοπολόγισε στην εκτίμησή της περισσότερες παρατηρήσεις και κατέληξει ότι το σύστημα έχει διάμετρο περίπου 460 χιλιόμετρα, 406 ±16 χλμ. για το κύριο σώμα και 213 ±30 χλμ. για τον δορυφόρο.

## Δορυφόρος
Σε εικόνες από το διαστημικό τηλεσκόπιο Χαμπλ που τραβήχθηκαν τις 6 Μαΐου 2012 ανακαλύφθηκε από τους K. S. Noll, W. M. Grundy, H. Schlichting, R. Murray-Clay και S. D. Benecchi η ύπαρξη ενός δορυφόρου γύρω από τον Χουγιά. Η ύπαρξη του δορυφόρου επιβεβαιώθηκε με την επανεξέταση φωτογραφιών από το Χαμπλ που τραβήχθηκαν τις 30 Ιουνίου-1 Ιουλίου 2002. Η ανακοίνωση έγινε στο τηλεγράφημα IAUC 9253 τις 12 Ιουλίου 2012, μαζί με την ανάκαλυψη του πέμπτου δορυφόρου του Πλούτωνα. Ο δορυφόρος είναι 1,4 βαθμούς πιο αχνός από τον Χουγιά, γεγονός που αντιστοιχεί σε διάμετρο περίπου 200 χιλιομέτρων. Υπολογίστηκε ότι ο δορυφόρος περιφέρεται σε απόσταση 1.800 χιλιομέτρων από το κύριο αντικείμενο. Κάθε περιφορά θέλει περίπου 3 μέρες.

## Παραπομπές


Χουγια
Χουγια
(303775) 2005 QU182

(303755) 2005 QU182 


Ανακάλυψη

Ανακαλύφθηκε από M. E. Brown,  C. A. Trujillo και D. L. Rabinowitz 

Ανακαλύφθηκε στις 30 Αυγούστου 2005

Χαρακτηριστικά τροχιάς

Αφήλιο 186,95 AU

Περιήλιο 37,00 AU

Ημιάξονας τροχιάς 111,97 AU

Εκκεντρότητα 0,670

Περίοδος περιφοράς 1184,9 χρόνια

Κλίση 14,02° ως προς την Εκλειπτική 

Μήκος του ανερχόμενου σημείου 78,52° 

Όρισμα του περιηλίου 224,17° 

Δορυφόροι 0 

Φυσικά Χαρακτηριστικά

 Διαστάσεις  416 ±73 km

Λευκαύγεια 0,328±0,160,109

Φαινόμενο μέγεθος 20,6

Απόλυτο μέγεθος 3,5   3,8±0,3




Το **2005 QU<sub>182</sub>** είναι ένα μεγάλο αντικείμενο του εσωτερικού νέφους του Όορτ με  διάμετρο περίπου 400 χιλιόμετρα. Η τροχιά του είναι ελλειπτική και περιφέρεται γύρω από τον Ήλιο σε 1218,5  χρόνια. Ανακαλύφθηκε στις 30 Αυγούστου 2005. Είναι ένας υποψήφιος πλανήτης νάνος. Ο μόνος γνωστός υποψήφιος πλανήτης νάνος με μεγαλύτερο αφήλιο είναι η Σέντνα.

Στην ιστοσελίδα του, ο Μάικλ Μπράουν υπολόγισε ότι το 2005 QU182 έχει διάμετρο 730 χιλιόμετρα, με λευκαύγεια 0,14, γεγονός που το κατατάσσει ως ένα πολύ πιθανό πλανήτη νάνο. Μετρήσεις από το διαστημικό τηλεσκόπιο Χέρσελ έδειξαν ότι το αντικείμενο έχει πολύ μεγαλύτερη λευκαύγεια, από 0,22 μέχρι 0,49, και έτσι έχει πιθανόν διάμετρο λίγο μεγαλύτερη από 400 χιλιόμετρα.

## Παραπομπές


2005 QU182
Αρκτίδες

Οι **Αρκτίδες** μπορεί να αναφέρονται:

* Στην οικογένεια σαρκοφάγων θηλαστικών (Ursidae)
* Στη βροχή διαττόντων στα τέλη Δεκεμβρίου (Ursids)
Καστροβιλάρι

Η (ή το) **Καστροβιλάρι** ή **Καστροβιλλάρι**, είναι ορεινή πόλη της νότιας Ιταλίας, που βρίσκεται στη περιοχή της Καλαβρίας, και συγκεκριμένα στην επαρχία της Κοζέντσα. Η πόλη είναι κτισμένη ανάμεσα σε δύο αντικριστές πλαγιές βουνών σε υψόμετρο 360 μ. σε οροπέδιο ιδιαίτερης φυσικής ομορφιάς που περιλαμβάνεται σ΄ ένα από τα σπουδαιότερα φυσικά πάρκα της Ευρώπης.

## Ίδρυση
600x600px|μικρογραφία|Η οροσειρά του Πολίνο όπως φαίνεται από το Δημοτικό Στάδιο της πόλης|αριστερά

Την πόλη αυτή φέρεται να την έκτισαν οι Αραγονέζοι όταν το Βασίλειο της Αραγονίας επεκτάθηκε στη Νότια Ιταλία και τη Σικελία κτίζοντας εκεί ένα σπουδαίο «χωρόκαστρο» όπου και η σημασία του ονόματος της πόλης. Το 1940 αριθμούσε περίπου τους 12.000 κατοίκους, ενώ το 2005 είχε υπερβεί τους 22.600 κατοίκους.

## Αξιοθέατα
Το Καστροβιλάρι αποτελεί αξιόλογο κέντρο εμπορίου γεωργικών προϊόντων και τουριστικού – φυσιολατρικού ενδιαφέροντος. Αξιόλογα τουριστικά σημεία της πόλης είναι: το περίφημο μεσαιωνικό κάστρο της με την εσωτερική εκκλησία της Παναγίας, της λεγόμενης "Κωνσταντινουπολίτισσας", η εκκλησία του αγίου Ιουλιανού, το Δημαρχείο, τα Παλάτια Σαλιτούρνι, Ρόκο, Καπέλι και Γκάλο, η παλαιά «Γέφυρα της καδένας» που συνδέει τα δύο μέρη της πόλης και αναμφίβολα το παρακείμενο Εθνικό πάρκο Πολίνο του ομώνυμου όρους.

## Παραπομπές

## Πηγές

* "Νεώτερον Εγκυκλοπαιδικόν Λεξικόν Ηλίου" τομ.10ος, σελ.449.

Κατηγορία:Πόλεις της Καλαβρίας
150 Νούβα

Η **Νούβα (Nuwa)** είναι ένας πολύ μεγάλος και σκουρόχρωμος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,23. Ανακαλύφθηκε το 1875 από τον Τζέιμς Κρεγκ Γουάτσον, που παρατηρούσε από το Ανν Άρμπορ του Μίσιγκαν, και πήρε το όνομα της κινεζικής θεάς της Δημιουργίας. Θεωρείται μέλος της «Ομάδας της Εκάβης», μιας ομάδας αστεροειδών η τροχιά των οποίων βρίσκεται σε τροχιακό συντονισμό 2:1 με τον πλανήτη Δία (εκτελούν δύο πλήρεις περιφορές περί τον Ήλιο στον ίδιο χρόνο που ο Δίας εκτελεί μία).

Μία επιπρόσθηση αστέρα από τον αστεροειδή αυτόν έχει καταγραφεί μέχρι σήμερα, στις 17 Δεκεμβρίου 1999.

## Φυσικά χαρακτηριστικά
Η μέση διάμετρος της Νούβα εκτιμάται σε 151,13 χιλιόμετρα. Ο φασματικός τύπος της είναι **C** (ανθρακούχος) και το γεωμετρικό άλβεδό της είναι 0,040 έως 0,052. Η Νούβα περιστρέφεται γύρω από τον εαυτό της μία φορά κάθε 8 ώρες 8 λεπτά και 5 δευτερόλεπτα.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Νουβα
151 Αφθονία

Η **Αφθονία (Abundantia)** είναι ένας μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,24. Ανακαλύφθηκε το 1875 από τον Αυστριακό αστρονόμο Γιόχαν Παλίζα που παρατηρούσε από την Πόλα, τη σημερινή Πούλα της Κροατίας. Το όνομά της το έλαβε από τη ρωμαϊκή θεά της αφθονίας και της καλής τύχης, και επιλέχθηκε για να υποδηλώσει τον αυξανόμενο αριθμό αστεροειδών που ανακαλύπτονταν τη δεκαετία του 1870.

## Φυσικά χαρακτηριστικά
Η μέση διάμετρος της Αφθονίας είχε εκτιμηθεί σε 45,4 ± 0,9 χιλιόμετρα. Ωστόσο, μια επιπρόσθηση αστέρα από τον αστεροειδή αυτόν που παρατηρήθηκε στις 10 Δεκεμβρίου 2017, έδειξε ότι η Αφθονία είναι πολύ μακρόστενη με διαστάσεις περίπου 24 επί 52 χιλιόμετρα. Ο φασματικός τύπος της Αφθονίας είναι **S** (λιθώδης). Το άλβεδό της είναι 0,23. Η Αφθονία περιστρέφεται γύρω από τον εαυτό της μία φορά κάθε 9 ώρες και 52 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα
* Καμπύλη φωτός της Αφθονίας

Αφθονια
152 Αταλά

Η **Αταλά (Atala)** είναι ένας μεγάλος αστεροειδής της Κύριας Ζώνης, με απόλυτο μέγεθος (όπως ορίζεται για το Ηλιακό Σύστημα) 8,33. Ανακαλύφθηκε το 1875 από τον Γάλλο αστρονόμο Πωλ Ανρί, που παρατηρούσε από το Παρίσι, και έλαβε το όνομα της ηρωίδας του ομώνυμου μυθιστορήματος (1801) του Φρανσουά-Ρενέ ντε Σατωμπριάν.

## Φυσικά χαρακτηριστικά
Η μέση διάμετρος της Αταλά εκτιμάται (αναλόγως του άλβεδου) μεταξύ 60 και 122 χιλιομέτρων. Ο φασματικός της τύπος είναι **D** (με οργανικά υλικά και ίσως πάγο νερού). Το άλβεδό της είτε 0,054, είτε περί το 0,26. Η Αταλά περιστρέφεται γύρω από τον εαυτό της μία φορά κάθε 6 ώρες και 15 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Αταλα
Βέρθη της Βουργουνδίας

Η **Βέρθη της Βουργουνδίας** (964 - 16 Ιανουαρίου 910) ήταν κόρη του Κορράδου Α΄ του *Ειρηνικού*, βασιλιά της Βουργουνδίας και της Ματθίλδης των Καρολιδών κόρης του βασιλιά της Γαλλίας Λουδοβίκου Δ΄ και της Γερβέργας της Σαξονίας. Παντρεύτηκε στον πρώτο της γάμο τον Όντο Α΄ του Μπλουά κόμη του Μπλουά (983), με τον οποίο έκανε αρκετά παιδιά, ανάμεσα στα οποία και τον διάδοχό του Όντο Β΄.
Μετά τον θάνατο τού πρώτου της συζύγου (996), ο εξάδελφός της Ροβέρτος Β' της Γαλλίας συμβασιλέας της Γαλλίας επιθύμησε να τη νυμφευτεί, αφού μόλις είχε χωρίσει από την πολύ μεγαλύτερή του σε ηλικία πρώτη σύζυγό του Ροζάλα της Λομβαρδίας. Ο πατέρας του Ούγος Καπέτος έφερε αντιρρήσεις στον γάμο λόγω της συγγένειας, που τελικά πραγματοποιήθηκε μόνο μετά τον θάνατό του τον Οκτώβριο τού ίδιου χρόνου. Η Εκκλησία διαμαρτυρήθηκε για τον γάμο λόγω της συγγένειας και ο πάπας Γρηγόριος Ε΄ κήρυξε τον γάμο άκυρο, αφορίζοντας το ζεύγος. Οι έντονες διαμαρτυρίες της Εκκλησίας, όπως και το γεγονός ότι η Μπέρθα δεν του έφερνε τον πολυπόθητο διάδοχο, ανάγκασαν τον Ροβέρτο να συναινέσει με τον πάπα Σιλβέστρο Β΄ για ακύρωση του γάμου (1000).
Ο Ροβέρτος νυμφεύτηκε στον τρίτο του γάμο την Κωνσταντία του Άρλ, ενώ η Μπέρθα δεν ξαναπαντρεύτηκε.

## Οικογένεια

Με τον σύζυγο της Όντο Α΄ του Μπλουά απέκτησε τέκνα:

*Ροβέρτος
*Θεοβάλδος Β΄ του Μπλουά
*Όντο Β΄ του Μπλουά
*Τιερρύ
*Αγνή
*Ρογήρος

## Παραπομπές
 		


## Πηγές

*Bourchard, Constance (1981). "Consanguinity and Noble Marriages in the Tenth and Eleventh Centuries". Speculum. 56.
*Burgundy and Provence 879-1032, Constance Brittain Bourchard, The New Cambridge Medieval History, Vol. III, ed. Timothy Reuter, (Cambridge University Press, 1999)
*Stefan Weinfurter, The Salian Century: Main Currents in an Age of Transition, transl. Barbara M. Bowlus, (University of Pennsylvania Press, 1999)

Κατηγορία:Βασίλισσες και Αυτοκράτειρες της Γαλλίας
153 Χίλντα

[left|thumb|Η τροχιά της Χίλντας (πράσινη γραμμή) σε σχέση με την τροχιά του [Δίας (πλανήτης)|Δία (κόκκινη γραμμή). Οι ανοικτοί κόκκινοι κύκλοι είναι τα Λαγκρανζιανά σημεία του Δία, τα οποία προσεγγίζει κατά περιόδους η Χίλντα (σχήμα βασισμένο σε στοιχεία του έτους 2000).]]
Η **Χίλντα (Hilda)** είναι πολύ μεγάλος σκουρόχρωμος αστεροειδής που κινείται στα εξώτατα όρια της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 7,48. Ανακαλύφθηκε το 1875 από τον Αυστριακό αστρονόμο Γιόχαν Παλίζα, που παρατηρούσε από την Πόλα, τη σημερινή Πούλα της Κροατίας, και έλαβε το όνομά της από το βαφτιστικό όνομα μιας θυγατέρας του σύγχρονού του και συμπατριώτη του αστρονόμου, ιατρού και μαθηματικού Τέοντορ φον Οππόλτσερ.

Η Χίλντα έδωσε το όνομά της στην «Ομάδα της Χίλντας», μία κατηγορία αστεροειδών που έχουν παρόμοιες τροχιές σε μεγάλες αποστάσεις από τον Ήλιο (3,9 ως 4,0 AU). Η ομάδα αυτή δεν αποκαλείται «οικογένεια» αστεροειδών, καθώς τα μέλη της δεν έχουν κοινή καταγωγή, αλλά απλώς οι τροχιές τους είναι «κλειδωμένες» σε τροχιακό συντονισμό 2:3 με τον πλανήτη Δία.

Μία επιπρόσθηση αστέρα από τη Χίλντα παρατηρήθηκε από την Ιαπωνία στις 31 Δεκεμβρίου 2002.

## Φυσικά χαρακτηριστικά
Η μέση διάμετρος της Χίλντας εκτιμάται σε 170,63 χιλιόμετρα. Η επίπεδη καμπύλη φωτός της φανερώνει ένα σχεδόν σφαιρικό σώμα. Η μάζα της εκτιμάται σε 1,5 τετράκις εκατομμύριο τόνους. Ο φασματικός τύπος της Χίλντας είναι **X** (ανθρακούχος) ή **P**. Το άλβεδό της είναι 0,062.
Η Χίλντα περιστρέφεται γύρω από τον εαυτό της μία φορά κάθε 5 ώρες και 57,5 λεπτά, μία σχετικώς γρήγορη περιστροφή για μεγάλο αστεροειδή.

## Παραπομπές


## Εξωτερικοί σύνδεσμοι - πηγές
* Τροχιακά και άλλα στοιχεία από το JPL (Java) / Εφημερίδα

Χιλντα
Αλληλεπίδραση ανθρώπου-υπολογιστή

Η **αλληλεπίδραση ανθρώπου-υπολογιστή** (αγγλικά: *HCI*, γνωστή και ως *επικοινωνία ανθρώπου-μηχανής*) είναι το επιστημονικό πεδίο της πληροφορικής που μελετά την αλληλεπίδραση μεταξύ ανθρώπων (χρηστών) και υπολογιστών. Θεωρείται ως το σημείο τομής μεταξύ της πληροφορικής, της γνωστικής ψυχολογίας, της κοινωνικής ψυχολογίας, της γλωσσολογίας, του βιομηχανικού σχεδιασμού και ακόμα περισσότερων ίσως γνωστικών πεδίων. Η αλληλεπίδραση μεταξύ χρηστών και υπολογιστών γίνεται στο επίπεδο της διεπαφής χρήστη (user interface), μέσω κατάλληλου λογισμικού και υλικού.

Για παράδειγμα, οι χαρακτήρες και τα αντικείμενα που εμφανίζονται από το λογισμικό στην οθόνη ενός ηλεκτρονικού υπολογιστή, αλλά και η είσοδος που δίνουν οι χρήστες μέσω περιφερειακών συσκευών όπως το πληκτρολόγιο και το ποντίκι, αποτελούν αντικείμενο έρευνας της αλληλεπίδρασης ανθρώπου-υπολογιστή. Η Ένωση Υπολογιστικών Συστημάτων (Association for Computing Machinery, ACM) ορίζει την τελευταία ως την «επιστήμη που ασχολείται με τον σχεδιασμό, την αξιολόγηση και την εφαρμογή των αλληλεπιδραστικών συστημάτων υπολογισμού για ανθρώπινη χρήση, καθώς και τη μελέτη σημαντικών φαινομένων που τα περιβάλλουν».

## Στόχοι
Ένας βασικός στόχος της αλληλεπίδρασης ανθρώπου-υπολογιστή είναι να βελτιώσει την επικοινωνία μεταξύ χρηστών και υπολογιστών, μέσω της ορθής σχεδίασης εύχρηστων και εργονομικών υπολογιστών, προσανατολισμένων στις ανθρώπινες ανάγκες. Παρέχει κατανόηση των αναγκών των χρηστών, οδηγίες ορθού σχεδιασμού διεπαφών, μεθόδους αξιολόγησης χρηστικότητας υπολογιστικών συστημάτων και μία βάση γνώσεων για τις διαθέσιμες τεχνολογίες αλληλεπίδρασης. Πεδία έρευνας αποτελούν:
* μεθοδολογίες σχεδίασης διεπαφών (π.χ. για δεδομένη εργασία και ομάδα χρηστών, τη σχεδίαση της βέλτιστης διασύνδεσης χρήστη)
* μεθόδους υλοποίησης διεπαφών (εργαλεία λογισμικού και βιβλιοθήκες, αποτελεσματικοί αλγόριθμοι)
* τεχνικές σύγκρισης και αξιολόγησης διεπαφών
* ανάπτυξη νέων διεπαφών και τεχνικών αλληλεπίδρασης
* ανάπτυξη περιγραφικών και προβλεπτικών μοντέλων και θεωριών αλληλεπίδρασης 

Συνήθως με την αλληλεπίδραση ανθρώπου-υπολογιστή ασχολούνται και σχεδιαστές, οι οποίοι μελετούν την πρακτική εφαρμογή μεθοδολογιών σχεδίασης σε προβλήματα του πραγματικού κόσμου. Η εργασία τους αφορά τον σχεδιασμό γραφικών διεπαφών χρήστη και δικτυακών εφαρμογών.
## Παραπομπές

## Εξωτερικοί σύνδεσμοι

*
Υπολογιστη
Προστ

Η ονομασία **Προστ** μπορεί να αναφέρεται σε κάποιο από τα παρακάτω λήμματα:

* Αλέν Προστ, παλαίμαχος Γάλλος οδηγός της Φόρμουλα 1.
* Νικολά Προστ, γιος του Αλέν και επαγγελματίας οδηγός αγώνων.
* Προστ Γκραν-Πρι, παλαιά ομάδα της Φόρμουλα 1.
155 Σκύλλα

Η **Σκύλλα** (*Scylla*) είναι ένας πολύ σκουρόχρωμος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 11,39. Ανακαλύφθηκε το 1875 από τον Αυστριακό αστρονόμο Γιόχαν Παλίζα, που παρατηρούσε από την Πόλα, τη σημερινή Πούλα της Κροατίας, και έλαβε το όνομά της από το τέρας Σκύλλα της ελληνικής μυθολογίας. Η σημαντική εκκεντρότητα της τροχιάς της Σκύλλας έχει ως αποτέλεσμα ο αστεροειδής να διασχίζει όλη σχεδόν την Κύρια Ζώνη.

## Φυσικά χαρακτηριστικά
Η μέση διάμετρος της Σκύλλας εκτιμάται σε 39,9 χλμ. Ο φασματικός της τύπος είναι **C** (ανθρακούχος). Το άλβεδό της είναι 0,031. Η Σκύλλα περιστρέφεται γύρω από τον εαυτό της μία φορά κάθε 7 ώρες και 57 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Σκυλλα
154 Βέρθα

Η **Βέρθα (Bertha)** είναι πολύ μεγάλος και σκουρόχρωμος αστεροειδής της Κύριας Ζώνης με απόλυτο μέγεθος (όπως ορίζεται για το Ηλιακό Σύστημα) 7,58. Ανακαλύφθηκε το 1875 από τον Γάλλο αστρονόμο Προσπέρ Ανρί, που παρατηρούσε από το Παρίσι, και έλαβε το όνομα της αδελφής του αστρονόμου Καμίλ Φλαμαριόν, της Μπερτ Μαρτίν Φλαμαριόν.

## Φυσικά χαρακτηριστικά
Η μέση διάμετρος της Βέρθας εκτιμάται σε 184,9 έως 192,6 χιλιόμετρα. Ο φασματικός τύπος της Βέρθας είναι **C** (ανθρακούχος). Το άλβεδό της είναι 0,048, με τη μέση θερμοκρασία στην επιφάνειά της να είναι περίπου 117 βαθμοί C κάτω από το μηδέν. Σύμφωνα με παρατηρήσεις του 2011, η Βέρθα περιστρέφεται γύρω από τον εαυτό της μία φορά κάθε 24 ώρες και 13,5 λεπτά, μια αργή περιστροφή για αστεροειδή.

## Παραπομπές


## Πηγές
* Schmadel, Lutz D.: *Dictionary of Minor Planet Names* (6η έκδ.), Springer, 2012, σελ. 27

## Εξωτερικοί σύνδεσμοι
* Τροχιακά και άλλα στοιχεία από το JPL (Java)

Βερθα
Μέγαρα (αποσαφήνιση)

**Μέγαρα** μπορεί να είναι το όνομα των εξής πόλεων
* Μέγαρα, πόλη της δυτικής Αττικής
* Μέγαρα Συρίας, αρχαία ελληνική πόλη στη σημερινή Συρία
* Μέγαρα Υβλαία, αρχαία ελληνική πόλη στη σημερινή Σικελία
Κάθαρση

Γενικά με τον διεθνή σήμερα ελληνικό όρο **κάθαρση** χαρακτηρίζεται η πράξη ή το αποτέλεσμα του ρήματος καθαίρω, που σημαίνει απαλλαγή από κάτι ξένο ή βλαβερό. Συνώνυμες έννοιες είναι ο καθαρμός και ο εξαγνισμός.

Ο όρος αυτός απαντάται με διαφορετική σημασία στην ιατρική, την υγιεινή, το θέατρο και συγκεκριμένα στην τραγωδία, και σπουδαιότερα όλων στις διάφορες θρησκείες. Σημειώνεται όμως ότι τόσο στο θέατρο όσο και στις θρησκείες η κάθαρση αποτελεί μια ψυχοθεραπευτική διαδικασία.

Ο αναφερόμενος σε κάθαρση λέγεται γενικά "*καθαρτήριος*", ενώ ο τόπος που επιχειρείται συνηθέστερα αυτή, λέγεται "*καθαρτήριο*", (στην υγιεινή λοιμοκαθαρτήριο), ενώ το μέσον δια του οποίου επιχειρείται αυτή, ονομάζεται "*καθαρτήρας*", ή "*[[καθαρτικό]]*" (στην ιατρική), και στην αρχαιότητα "*[[κάθαρμα]]*".

## Εξωτερικοί σύνδεσμοι

Κατηγορία:Ψυχαναλυτική ορολογία
Κατηγορία:Αρχαίο ελληνικό θέατρο
Κατηγορία:Συναίσθημα
Κατηγορία:Αφηγηματολογία
Κατηγορία:Λογοτεχνικές ιδέες
Κατηγορία:Ποίηση
Ιωάννης Φλέσσας

Ο **Ιωάννης Φλέσσας** ή **Φλεσσόπουλος** του Νικήτα ήταν αγωνιστής του 1821.
## Βιογραφία
Γεννήθηκε στην Πολιανή Μεσσηνίας το 1800. Ανιψιός του Παπαφλέσσα, έλαβε μέρος σε πολλές μάχες καθ' όλη τη διάρκεια του Αγώνα. Στη μάχη κατά του Ιμπραήμ πασά στις 26 Μαΐου 1825 στα Δερβενάκια και Θουρίας των Καλαμών διέσωσε τον τραυματισθέντα πατέρα του, όπως γράφει ο Χρ. Παρασκευόπουλος.

Στις 8 Ιανουαρίου 1831, διορίστηκε ειρηνοδίκης Μεγαλοπόλεως , τον Ιούλιο του 1832 εξελέγη  βουλευτής  της Επαρχίας Λεονταρίου, ενώ το 1843 εξελέγη Πληρεξούσιος στην Α' Εθνοσυνέλευση της Γ' Σεπτεμβρίου  της Επαρχίας Λεονταρίου . Η εκλογή του εγκρίθηκε από την Εθνοσυνέλευση. και το 1844 εξελέγη Βουλευτής Καλαμών στην Α' Περίοδο από 7 Σεπτεμβρίου 1844 έως 14 Απριλίου 1847. 

Στις 6 Ιουλίου 1847 από την Πολιανή στέλνει επιστολή στο Βασιλιά Όθωνα παραπονούμενος, όπως ο ίδιος αναφέρει, για την "καταδίωξή του από τας υπαλλήλους Αρχάς της Μεσσηνίας". Το 1868, εκλέγεται Βουλευτής Καλαμών (Β΄ Περίοδος, 21 Μαρτίου 1868-17 Μαρτίου 1869) και το 1869 επανεκλέγεται Βουλευτής Καλαμών (Γ' Περίοδος, 17 Μαΐου 1869-28 Δεκεμβρίου 1869). 
 
Το 1872 με αναφορά του αναζητά τον προβιβασμό του σε ανθυπολοχαγό της φάλαγγας, ενώ το Σεπτέμβριο του 1873 προβιβάζεται σε υπολοχαγό και έπειτα το 1880 σε λοχαγό.

Το 1887, συνέταξε κατάσταση με ονόματα μαχητών του αγώνος. Πέθανε το Μάιο του 1888.

## Παραπομπές


Κατηγορία:Αγωνιστές του 1821
Κερματικά γραμμάτια

Τα **κερματικά γραμμάτια** ήταν μικρής αξίας χαρτονομίσματα τα οποία εξέδιδε το Ελληνικό κράτος. 

## Ιστορικό
 
Από την θέσπιση του ελληνικού νομίσματος το 1828 και την καθιέρωση του Φοίνικα αρχικά και λίγο αργότερα της Δραχμής, η έκδοση μεταλλικών νομισμάτων (κερμάτων) γινόταν από το ίδιο το Ελληνικό κράτος. 
Το προνόμιο έκδοσης των πολύ μεγαλύτερης ονομαστικής αξίας χαρτονομισμάτων το είχε εκχωρήσει αρχικά το κράτος στην Εθνική Τράπεζα αλλά κάποιες χρονικές περιόδους και στην Ιονική, τη Τράπεζα Κρήτης και τη Τράπεζα Ηπειροθεσσαλίας. Το 1928 το προνόμιο της έκδοσης χαρτονομισμάτων ανέλαβε αποκλειστικά η Τράπεζα της Ελλάδος.  

Υπήρχαν όμως περίοδοι όπου  ή η κοπή κερμάτων ήταν ασύμφορη γιατί η αξία του νομίσματος ως μέταλλο ξεπερνούσε κατά πολύ την ονομαστική αξία του, ή το ελληνικό κράτος αδυνατούσε να προμηθευτεί επαρκείς ποσότητες μετάλλου για την κοπή νομισμάτων που να καλύπτουν τις ανάγκες της αγοράς. 
Σε αυτές τις περιπτώσεις το Ελληνικό κράτος εξέδιδε το ίδιο, αντί των εξουσιοδοτημένων τραπεζών, χάρτινα νομίσματα (γραμμάτια), ίδιας ονομαστικής αξίας με τα μεταλλικά. Τα χάρτινα νομίσματα  αυτά ήταν τα κερματικά γραμμάτια.

Η έκδοση κερματικών γραμματίων άρχισε το 1917 και τα τελευταία εκδόθηκαν το 1953.

## Πηγές
* Πυλαρινός "Τα Ελληνικά Χαρτονομίσματα 1898-1992" 3η Έκδοση.
*  www.ptolemais.com

Κατηγορία:Ελληνικά νομίσματα
157 Δηιάνειρα

Η **Δηιάνειρα (Dejanira)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,60. Ανακαλύφθηκε το 1875 από τον Αλφόνς Μπορελλύ, που παρατηρούσε από τη Μασσαλία, και πήρε το όνομα της τελευταίας συζύγου του Ηρακλή στην ελληνική μυθολογία. Με τη σειρά του, ο αστεροειδής αυτός έδωσε το όνομά του στην «Ομάδα της Δηιανείρας», μία ομάδα αστεροειδών.

## Φυσικά χαρακτηριστικά
Η μέση διάμετρος της Δηιανείρας εκτιμάται σε 19,1 χλμ. Ο φασματικός τύπος της Δηιάνειρας είναι άγνωστος, όπως και το άλβεδό της. Η Δηιάνειρα περιστρέφεται γύρω από τον εαυτό της μία φορά κάθε 15 ώρες και 49 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Δηιανειρα
(82158) 2001 FP185

**(82158) 2001 FP<sub>185</sub>** 

Ανακάλυψη

Ανακαλύφθηκε από M. W. Buie 

Ανακαλύφθηκε στις 26 Μαρτίου 2001

Χαρακτηριστικά τροχιάς

Αφήλιο 398,60 AU

Περιήλιο 34,23 AU

Ημιάξονας τροχιάς 216,42 AU

Εκκεντρότητα 0,842

Περίοδος περιφοράς 3.184 χρόνια

Κλίση 30,805° ως προς την Εκλειπτική 

Μήκος του ανερχόμενου σημείου 179,36° 

Όρισμα του περιηλίου 6,69° 

 Δορυφόροι  0 

Φυσικά Χαρακτηριστικά

 Διαστάσεις  332 ±3124 km 

Λευκαύγεια 0,046 ±0,007 

Φαινόμενο μέγεθος 21,7

Απόλυτο μέγεθος6,10  6,4 




Το **(82158) 2001 FP<sub>185</sub>** είναι ένα αντικείμενο του εσωτερικού νέφους του Όορτ. Έχει διάμετρο μεταξύ 365 και 310 χιλιομέτρων, όπως υπολογίστηκε με βάση παρατηρήσεις από το διαστημικό τηλεσκόπιο Χέρσελ, και απόλυτη λαμπρότητα 6,10. Αντανακλά μόλις το 5% της ακτινοβολίας που προσπίπτει στην επιφάνειά του. Ανακαλύφθηκε τις 26 Μαρτίου 2001 και ανακοινώθηκε η ανακάλυψή του τις 24 Ιουνίου 2001. Έχει πολύ ελλειπτική τροχιά, με το αφήλιό του να είναι περίπου 400 ΑΜ από τον Ήλιο.

thumb|476px|left|Η τροχιά του (82158) 2001 FP<sub>185</sub>

## Παραπομπές


2001 FP185
Γιάννης Ντεγιάννης

Ο **Γιάννης Ντεγιάννης** (1914 - 27 Μαΐου 2006) ήταν Έλληνας ανώτατος δικαστικός, βουλευτής και λογοτέχνης. Στην Δίκη των πρωταιτίων της Xoύντας των Συνταγματαρχών ήταν ο πρόεδρος του δικαστηρίου. Καταδίκασε σε θάνατο τους πραξικοπηματίες, ποινή που μετετράπη σε ισόβια κάθειρξη από την πολιτική εξουσία. Το 1981 και ξανά το 1985 εξελέγη βουλευτής με το ΠΑΣΟΚ και επί σειρά ετών υπήρξε μέλος του Διοικητικού Συμβουλίου του Ιδρύματος Γεωργίου Παπανδρέου.

Έμεινε στην ιστορία ως *ο Εθνικός Δικαστής*. Πρώτος ξάδελφός του ήταν ο ναύαρχος ε.α. Θεόδωρος Ντεγιάννης, Αρχηγός ΓΕΕΘΑ επί κυβερνήσεων Ανδρέα Παπανδρέου και υπουργός Εθνικής Άμυνας επί Οικουμενικής κυβέρνησης Ξενοφώντα Ζολώτα.

## Βιογραφικά στοιχεία
Γεννήθηκε το 1914 στους Στρόπωνες Εύβοιας και σπούδασε στη Νομική Σχολή Αθηνών. Αρχικά εργάστηκε ως δικηγόρος, αλλά το 1949 μπήκε στο Δικαστικό Σώμα. Ήταν πρόεδρος του Πενταμελούς Εφετείου που δίκασε (Ιούλιος του 1975) και καταδίκασε σε θάνατο τους πρωταιτίους της Απριλιανής δικτατορίας (Γεώργιος Παπαδόπουλος, Στυλιανός Παττακός, Νικόλαος Μακαρέζος, Ιωάννης Λαδάς κ.ά.), η ποινή των οποίων μετατράπηκε τελικά σε ισόβια από τον τότε πρωθυπουργό Κωνσταντίνο Καραμανλή. Ο Ντεγιάννης παρέμεινε στο Δικαστικό Σώμα μέχρι το 1981, οπότε συνταξιοδοτήθηκε με τον βαθμό του αρεοπαγίτη.

Εξελέγη βουλευτής Επικρατείας το 1981 και βουλευτής Α΄ Θεσσαλονίκης το 1985 με το ΠΑΣΟΚ. Εξελέγη επίτιμος πρόεδρος του Ιδρύματος Κοινωνικών και Ιστορικών Μελετών «Σταύρος Καλλέργης» και διετέλεσε πρόεδρος της Εταιρείας Ευβοϊκών Μελετών, μέλος της Αρχαιολογικής Εταιρείας Ελλήνων Λογοτεχνών και μέλος του Δ.Σ. του Ιδρύματος Γεωργίου Παπανδρέου. Το 1996 τιμήθηκε με το παράσημο του Τάγματος της Τιμής.

Εξέδωσε τέσσερις ποιητικές συλλογές: «Κλεψύδρα» (1961), «Απόγευμα» (1963), «Επιστροφή» (1978), «Προλεγόμενα κάθε μελλοντικής ευτυχίας» (1981) και το βιβλίο «Η Δίκη» (1991). 

Πέθανε το 2006 σε ηλικία 92 ετών και ετάφη στο Α' Νεκροταφείο Αθηνών.
## Εξωτερικοί σύνδεσμοι
* 
* 
* 
*

## Παραπομπές


Κατηγορία:Έλληνες δικαστικοί
Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Έλληνες συγγραφείς του 20ού αιώνα
Κατηγορία:Βουλευτές εκλεγμένοι με το ΠΑΣΟΚ
Κατηγορία:Έλληνες βουλευτές επικρατείας
Δεινοκεφάλια

[right|300px|thumb|Ο [τιτανοφονεύς, ένα σαρκοφάγο δεινοκεφάλιο.]]

Τα **δεινοκεφάλια** είναι μία υπόταξη των θηριαψιδωτών που άκμασε στο μέσο της πέρμιας περιόδου, αλλά εξαφανίστηκαν.

Ήταν από τα πιο πρωτόγονα θηριαψιδωτά και συνδύαζαν χαρακτηριστκά των πελυκόσαυρων και των θηριαψιδωτών, όπως τα όρθια πόδια. Ήταν σαρκοφάγα, φυτοφάγα και επίσης κάποια είδη έτρωγαν αυγά. Ήταν από τα μεγαλύτερα ζώα της Πέρμιας περιόδου, μόνο τα κασεασαύρια και οι παρειάσαυροι είχαν ίδιο ή μεγαλύτερο μέγεθος.

Τα δεινοκεφάλια έχουν εφαρμοστούς κοπτήρες, για καλύτερη επαφή μεταξύ των σαγονιών. Επιπλέον, αρκετά είδη παρουσιάζουν παχυόστοση των οστών του κρανίου.

## Ταξινόμηση

* **Ομοταξία [[Συναψιδωτά]]**
** Τάξη **[[Θηριαψιδωτό|Θηριαψιδωτά]]**
*** Υπόταξη **Δεινοκεφάλια**
**** ? Οικογένεια Φρεατοσουχίδες
***** *[[Φρεατόσουχος]]*
**** Οικογένεια Εστεμμενοσουχίδες
***** *[[Εστεμμενόσουχος]]*
**** *[[Στενόκυβος]]*
**** **[[Αντεοσαύρια]]**
***** Οικογένια Βριθοποδίδες / Αντεοσαυρίδες
****** *[[Βριθόπους]]*
***** Οικογένεια Συοδοντίδες
****** *[[Συόδοντας]]*
****** *[[Αυστραλοσυόδοντας]]*
****** *[[Δευτερόσαυρος]]*
****** *[[Τιτανοφονεύς]]*
****** Υποοικογένια Αντεοσαυρίνες
******* *[[Αντεόσαυρος]]*
******* *[[Δολιοσαυρίσκους]]*
**** **[[Ταπινοκεφάλια]]**
***** *[[Στυρακοκέφαλος]]*
***** Οικογένια Τιτανοσουχίδες
****** *[[Τιτανόσουχος]]*
****** *[[Τζονκέρια]]*
***** Οικογένεια Ταπινοκεφαλίδες
****** *[[Ταπινοκέφαλος]]*
****** *[[Ταπινοκάνιος]]*
****** *[[Ουλεμόσαυρος]]*
****** *[[Μόσχωψ]]*
****** *[[Στρουθιοκέφαλος]]*

Κατηγορία:Συναψιδωτά
Dornier Do 228

thumb|right|350px
[thumb|350px|right|Dornier 228 της [Ολυμπιακή Αεροπλοΐα|Ολυμπιακής Αεροπλοΐας]]
Το **Dornier 228** (Do 228, *πέτακας*) είναι δικινητήριο αεροπλάνο της Γερμανικής αεροναυπηγικής εταιρείας Dornier. Κατασκευάστηκε από το 1981 ως το 1998 στη γερμανική βάση του Όμπερπφάφενχόφεν στη Βαυαρία. 

## Βιβλιογραφία
* Florian Beck: *Flug zum Südpol*. Aviatic Verlag, Planegg 1992, ISBN 3-925505-13-X
* Dornier GmbH (Hrsg.): *Dornier. Die Chronik des ältesten deutschen Flugzeugwerks*. 3. Auflage. Aviatic Verlag, Oberhaching 1996, ISBN 3-925505-01-6 
* Günter Endres (Hrsg.): *Das große Buch der Passagierflugzeuge.* Motorbuch Verlag, Stuttgart 2000, ISBN 3-7276-7129-7
* Dieter H. Thomas: *Dornier 228. Utility/Commuter Aircraft. A pilot's view*. Fürstenfeldbruck 1995, ISBN 3-931776-02-6
* Siegfried Wache: *Dornier Do28 - Do228*. Buchholz, Rinteln 1999 (F-40 Flugzeuge der Bundeswehr, Ausgabe Nr. 35), ISBN 3-935761-35-X
* Jim Winchester: *Zivile Flugzeuge im Detail*. Heel Verlsg, Königswinter 2005, ISBN 3-89880-408-9

## Εξωτερικοί σύνδεσμοι

* Die Do 228 NG Webseite RUAG Aerospace Services
* Do 228 bei HAL India Hindustan Aeronautics Limited

Κατηγορία:Πολιτικά αεροσκάφη
Do 228
Γιάννης Γεωργιάδης (μουσικός)

Ο βιρτουόζος βιολιστής **Γιάννης Γεωργιάδης** (Jannis Georgiadis) είναι ένας Έλληνας κλασικός μουσικός. Έχει εμφανιστεί στην Ευρώπη και την Αμερική αποσπώντας θετικές κριτικές για τις ερμηνείες του..

## Βιογραφικά στοιχεία
### Σπουδές και καριέρα
Γεννημένος στην Αθήνα σε οικογένεια μουσικών, άρχισε μαθήματα βιολιού από τη μητέρα του σε ηλικία 4 ετών. Πήρε το δίπλωμα του από το Ωδείο Αθηνών υπό τον Τάτση Αποστολίδη με άριστα παμψηφεί και παρακολούθησε θερινά σεμινάρια στην ακαδημία του Σάλτσμπουργκ στην Αυστρία. Στα 17 του χρόνια αντιπροσώπευσε την Ελλάδα για 2 συνεχόμενα έτη στην Ορχήστρα Νέων της Ευρωπαϊκής Ένωσης. Το 1991 ύστερα από υποτροφίες του ιδρύματος «Αλέξανδρος Σ. Ωνάσης» και της Αυστριακής κυβέρνησης, ολοκλήρωσε με Ανώτατη Διάκριση τις σπουδές του στη Μουσική Ακαδημία της Βιέννης (Universität für Musik und darstellende Kunst Wien), κοντά στον διακεκριμένο παιδαγωγό Φρανς Σαμόυλ (Frαnz Samohyl). Το 2005 πήρε δίπλωμα διεύθυνσης ορχήστρας από το "*London College of Music & Media"* και από τότε έχει διευθύνει τη Φιλαρμονική Ορχήστρα Γιάνατσεκ στην Τσεχία και τη Συμφωνική Ορχήστρα του Ζεζού (Jeju) στη Νότια Κορέα. Από το 2006 είναι επίτιμος Εξάρχων της Συμφωνικής Ορχήστρας του Δήμου Αθηναίων.

Τα τελευταία χρόνια το ενδιαφέρον του Γιάννη Γεωργιάδη έχει στραφεί στο ρεπερτόριο της μουσικής δωματίου και έχει συνεργαστεί με διακεκριμένους Έλληνες και ξένους ερμηνευτές. Το 2000 ίδρυσε την ορχήστρα δωματίου "*Feminarte"* και ως καλλιτεχνικός διευθυντής της προγραμματίζει, σε συνεργασία με εκλεκτούς Έλληνες και ξένους σολίστ και αρχιμουσικούς, έναν ευρύ κύκλο δραστηριοτήτων με στόχο τόσο ελληνικά, όσο και διεθνή φεστιβάλ. Η διδασκαλία κατέχει επίσης σημαντική θέση στις δραστηριότητές του, ο οποίος έχει διδάξει σε διεθνή σεμινάρια στη Νέα Υόρκη, τη Γενεύη και την Ελλάδα.

Ο Γιάννης Γεωργιάδης έχει συμπράξει ως σολίστ με γνωστές ξένες ορχήστρες όπως τη "*Φιλαρμόνια"* του Λονδίνου, τη συμφωνική του Βερολίνου, τη Φιλαρμονική της Βουδαπέστης, Ορχήστρα της Ραδιοφωνίας της Πράγας, τη "*Simfonietta Beer Sheva* του Ισραήλ, Ορχήστρα Δωματίου της Ευρωπαϊκής Ένωσης, Ορχήστρα Δωματίου του Κρεμλίνου κ.ά. Στην Ελλάδα συνεργάζεται τακτικά με την Κρατική Ορχήστρα Αθηνών και τη Συμφωνική Ορχήστρα Δήμου Αθηναίων..

### Ηχογραφήσεις
Οι ηχογραφήσεις του με την EMI / Warner περιλαμβάνουν έργα του Ρίχαρντ Στράους, Πάμπλο ντε Σαρασάτε, Μωρίς Ραβέλ και Καμίγ Σαιν-Σανς, καθώς και Ελλήνων συνθετών όπως ο Γιάννης Παπαϊωάννου, Δημήτρης Παπαδημητρίου, Μπάμπης Κανάς.

## Εξωτερικοί σύνδεσμοι
*  Ιστοσ. Ιδρύματος Ωνάσση, *[http://www.onassis.gr/enim_deltio/foreign/03/story_01.php Bonds of Music]*
* Ιστοσ. Ιδρύματος Ωνάσση, *[http://www.onassis.gr/enim_deltio/40_08/news_3.php Μουσική περιήγηση, με βιολί, φωνή και πιάνο]*

## Παραπομπές


Κατηγορία:Έλληνες μουσικοί
Κατηγορία:Απόφοιτοι του Ωδείου Αθηνών
Ολύμπια Λάρισας (καλαθοσφαίριση ανδρών)

: Αυτό το λήμμα αφορά το σύγχρονο τμήμα καλαθοσφαίρισης ανδρών της Ολύμπιας Λάρισας. Για την ομώνυμη ομάδα πριν το 2009, δείτε: *[[Γ.Ε. Ολύμπια Λάρισας]]*.

Ο **Γυμναστικός Σύλλογος Ολύμπια Λάρισας** είναι ελληνικό αθλητικό σωματείο με έδρα την πόλη της Λάρισας στη Θεσσαλία. Επίσημο έτος ίδρυσής του είναι το 2009, ωστόσο αποτελεί συνέχεια προϋπάρχοντος σωματείου, της Γ.Ε. Ολύμπια Λάρισας. Οι αθλητές του αγωνίζονται με χρώματα το πορτοκαλί, το μπλε και βοηθητικά το λευκό. Το ανδρικό τμήμα καλαθοσφαίρισης αποτελεί νομικά ερασιτεχνικό σωματείο. Χρησιμοποιεί ως έδρα το Δημοτικό Κλειστό Γυμναστήριο Νεάπολης Λάρισας, χωρητικότητας 3.958 θέσεων.

## Ιστορική αναδρομή
Προκάτοχος της ομάδας είναι η Γ.Ε. Ολύμπια Λάρισας, ιστορικός σύλλογος της πόλης που ιδρύθηκε το 1979, από τις τάξεις του οποίου πέρασαν διακεκριμένοι αθλητές, όπως οι Νίκος Οικονόμου, Δήμος Ντικούδης, Γιώργος Πρίντεζης κ.ά.

Το 2009 οι δύο ισχυρότεροι σύλλογοι καλαθοσφαίρισης της Λάρισας, η Α.Ε.Λ. 1964 - Γ.Σ. και η Ολύμπια Λάρισας, η οποία αντιμετώπιζε οικονομικά προβλήματα, συγχωνεύτηκαν για να συγκροτήσουν από κοινού ένα πιο ανταγωνιστικό σύλλογο, με σκοπό να συγκεντρώσει το καθολικό ενδιαφέρον του φίλαθλου κοινού της πόλης. Το όνομα του νέου συλλόγου αποτελεί συνδυασμό των παλαιών ονομάτων: πριν το «Ολύμπια Λάρισας» προστέθηκε το «Γυμναστικός Σύλλογος», όνομα που έφερε η Α.Ε.Λ. 1964 μετά τη συγχώνευσή της με το τμήμα καλαθοσφαίρισης του Γυμναστικού Σύλλογου Λάρισας.

Έπειτα από 7 χρονιές στην Α1, (2002-03 και για 6 συνεχόμενες χρονιές μεταξύ 2004-2010), το 2009-10 ο ΓΣ Ολύμπια Λάρισας πλέον, λαμβάνοντας μέρος στο Πρωτάθλημα της Α1 Εθνικής Κατηγορίας, κατέλαβε την τελευταία θέση του βαθμολογικού πίνακα με άμεση συνέπεια τον υποβιβασμό.

Την επόμενη χρονιά, 2010-11, εντάχθηκε στο δυναμικό της Β' Εθνικής, όπου ως ερασιτεχνική πλέον ομάδα μπορούσε να εξυγιανθεί οικονομικά. Παρ' όλα αυτά δεν έλαβε μέρος στους αγώνες και τοποθετήθηκε στην τελευταία θέση της βαθμολογίας.

Από την αγωνιστική περίοδο 2011-12 ο σύλλογος της Λάρισας γύρισε σελίδα, συμμετέχοντας στο τοπικό του Πρωτάθλημα, με την πρόθεση να αξιοποιήσει λαρισαίους αθλητές. Στην τελική βαθμολογική κατάταξη κατέλαβε την 4η θέση.

Κατά την αγωνιστική περίοδο, 2012-13, ο Γ.Σ. Ολύμπια Λάρισας, έλαβε μέρος στο Πρωτάθλημα της Α1 Κατηγορίας Ανδρών που διοργανώνει η Ε.Σ.ΚΑ.Θ., ολοκληρώνοντας τις αγωνιστικές του υποχρεώσεις στη 10η και τελευταία θέση του 1ου Ομίλου.

Πλέον, ο σύλλογος περιορίζεται μόνο σε επίπεδο ακαδημιών.

## Παραπομπές


## Εξωτερικοί σύνδεσμοι

*Olympia Larissa, πληροφορίες για το σύλλογο στον ιστότοπο της FIBA Europe (με αφορμή το EuroChallenge του 2009-10).
*Κλειστό Γυμναστήριο Νεάπολης, πληροφορίες στον ιστότοπο Stadia.gr.

Ανδρων
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.Σ.ΚΑ.Θ.
Κατηγορία:Ιδρύσεις ομάδων καλαθοσφαίρισης το 2009
Καιάδας

Με το όνομα **Καιάδας** αναφερόταν στην αρχαιότητα μεγάλο βάραθρο κοντά στην αρχαία Σπάρτη, στους πρόποδες του όρους Ταΰγετος. Σήμερα το σπηλαιοβάραθρο βρίσκεται κοντά στη Τρύπη, δίπλα στο δημόσιο δρόμο Σπάρτης-Καλαμάτας. Μερικοί τον ταυτίζουν με τους «Αποθέτες», εκεί όπου οι αρχαίοι Σπαρτιάτες λέγεται ότι έριχναν τα ανάπηρα ή καχεκτικά βρέφη προκειμένου έτσι να διασφαλίσουν την ευγονική της φυλής τους.

## Ιστορικές αναφορές
Ο Καιάδας, από τις ελάχιστες ιστορικές αναφορές, προσδιορίζεται ως τόπος όπου ρίπτονταν οι κακούργοι και οι αιχμάλωτοι πολέμου. Ο Στράβων το αποκαλεί *«δεσμωτήριον το παρά Λακεδαιμονίους σπήλαιο τι»*. Στο χωριό Παρόρι υπάρχει πράγματι άνοιγμα ενός σκοτεινού σπηλαίου, πλην όμως ο Παυσανίας, στη περιγραφή του για την απόδραση του Αριστομένη από τον Καιάδα, αναφέρεται σε απότομο και βαθύ φαράγγι, ανάλογο με το «βάραθρο» των Αθηναίων, από το άνοιγμα του οποίου μπορούσε να περάσει μόνο μια αλεπού.

Κατά ιστορικές αναφορές, στον Καιάδα ρίχτηκαν από τους Σπαρτιάτες ο ήρωας του Β΄ Μεσσηνιακού πολέμου Αριστομένης ο Ανδανιεύς μαζί με 50 αιχμαλώτους Μεσσηνίους. Κατά τη πτώση του όμως εκείνη ο Αριστομένης πρόλαβε να πιαστεί αρχικά από τα φτερά ενός αετού και στη συνέχεια από την ουρά μιας αλεπούς που τον οδήγησε στην έξοδο. Επίσης στον Καιάδα οι Σπαρτιάτες κατακρήμνισαν και το νεκρό σώμα του βασιλιά τους Παυσανία που είχε καταδικαστεί σε θάνατο για προδοσία.

## Περιγραφή
Ο Καιάδας απέχει από τη σημερινή Σπάρτη περίπου 10 χιλιόμετρα, και βρίσκεται σε ένα φαράγγι κοντά στο γραφικό χωριό Τρύπη. Η είσοδός του έχει επιχωματωθεί και σήμερα έχει διάμετρο μισό μέτρο. Το εξερευνημένο τμήμα του έχει μήκος 50 μέτρα και κλίση 35° - 50°. Το σπήλαιο ήταν γνωστό για πολλά χρόνια ότι είχε μέσα οστά, όμως η πρώτη συστηματική έρευνα έλαβε χώρα το 1983. Τα οστά σχηματίζουν ένα παχύ στρώμα στο βάθος του σπηλαίου. Τα οστά προέρχονται από ενήλικες άντρες μαζί με λίγες γυναίκες. Υποστηρίζεται ότι τα οστά δεν κατέληξαν εκεί σκόρπια, αλλά ρίχθηκαν ως ακέραια σώματα.

## Παραπομπές


Κατηγορία:Αρχαία Σπάρτη
Κατηγορία:Σπήλαια της Ελλάδας
Κατηγορία:Τόποι εκτέλεσης στην Ελλάδα
Κατηγορία:Αρχαία ελληνική γεωγραφία